./data/phi0474/phi046/phi0474.phi046.perseus-lat1.xml
M. Tullius Cicero
mihi autem non idem faciundum puto sedipsa capita dicenda  Et primum quidem hoc reprehendendum, quod captiosissimo genere interrogationis utuntur, quod genus minime in philosophia probari solet, quom aliquid minutatim et gradatim addituraut demitur: soritas hoc vocant, qui acervum efficiuntuno addito grano, vitiosum sane et captiosum genus sic enim ascenditis: 'si tale visum obiectum est adeo dormienti ut probabile sit, cur non etiam ut valdeveri simile; cur deinde non ut difficiliter a vero internoscatur, deinde ut ne internoscatur quidem, postremout nihil inter hoc et illud intersit ' huc si pervenerisme tibi primum quidque concedente, meum vitiumfuerit, sin ipse tua sponte processeris, tuum